آمریکا باشقانی دونالد ترامپین کابینه‌سینده ایکینجی سارسینتی.
ترامپین چالیشما باخانی نامیزدی آندرو پازدر، ایش و اؤزل حیاتینا دایر تنقیدلر سببیله نامیزدلیک‌دن چئکیلدی.
بیر رستوران زنجیری‌نین یؤنه‌تیم باشقانی اولان پازدر، یایینلادیغی یازی‌لی آچیقلامادا، ترامپا اؤزونو نامیزد گؤستردیگی اوچون تشکر ائده‌رک،
"عائله‌م ایله ائتدیگیم دقت‌لی دگرلندیرمه و دانیشیق‌لار نتیجه‌سینده چالیشما باخانلیغی آدایلیغین‌دان چئکیلیرم" دئدی.
آمریکا مطبوعاتیندا چیخان خبرلر ایسه دموکرات‌لارین بوتونلوکله قارشی چیخدیغی پازدرین نامیزدلیک‌دن چئکیلمه‌سینه، بعضی جمهوریتچی سناتورلارین دا مخالیفته قاتیلماسی‌نین سبب اولدوغو ایفاده ائدیلدی.
پازدرا قارشی مخالیفتده، مینیموم آیلیغین آرتیریلماسینا قارشی چیخماسی و یاسال اولمایان ایشچی چالیشدیرماسینین یانیندا اسکی ائشینه شدت اویقولادیغی ادعا‌لاری ائتکیلی اولدو.
سنا‌دان نامیزدلیگی‌نین اونایلانما‌سی اوچون لازیم اولان 50 اویو آلابیلمه‌یه‌جیی سؤیله‌نتیلری گون‌لردیر آمریکا مئدیاسینی مشغول ائدن پازدر، ترامپین کابینه‌سین‌دکی "ایکینجی سارسینتی" اولدو.
ایلک سارسینتی ایسه، میلی تهلوکه‌سیزلیک مشاویری مایکل فلین اولموشدو.
